**Mikko Kuningas** (s. 30. heinäkuuta 1997 Luumäki) on suomalainen jalkapalloilija, joka edustaa yhdysvaltalaista Orange Countya. Veikkausliigassa hän on edustanut FC Lahtea ja FC Inter Turkua. Hän on pelipaikaltaan keskikenttäpelaaja.

Kuningas aloitti jalkapallon kasvattajaseurassaan Luumäen Pojissa, pelaten juniorina myös PEPO Lappeenrannassa. PEPO-aikana hän kävi harjoittelemassa yhteistyöseura Fortuna Sittardin kanssa Alankomaissa. Kuningas teki ensiesiintymisensä PEPO:n edustusjoukkueessa Kolmosessa kaudella 2013. Seuraavana vuonna hän nousi pysyvästi avauskokoonpanoon ja oli joukkueensa paras maalintekijä seitsemällä maalilla 19 ottelussa.

Vuoden 2014 lopussa Veikkausliiga-seura Myllykosken Pallo -47 oli kiinnostunut saamaan Kuninkaan riveihinsä. Seuran epävakaa tila kuitenkin johti Kuninkaan solmimaan sopimuksen toisen pääsarjajoukkueen FC Lahden kanssa. Hän teki Veikkausliiga-debyyttinsä Tampereen Ilvestä vastaan 19. heinäkuuta 2015 ja teki ottelun voittomaalin toisen puoliajan alussa.

Vuonna 2015 Kuningas vieraili Brasiliassa tutustumassa suurseura FC Fluminensen toimintaan. Keväällä 2016 Kuningas sai kutsun FC Fluminensen U19-joukkueen mukaan Euroopan turnauksiin. Joukkue oli mukana kovatasoisissa turnauksissa Saksan Spax Cupissa (Arkistoitu – Internet Archive) ja Hollannin Terborg Tournamentissa (Arkistoitu – Internet Archive). Kuningas onnistui vakuuttamaan FC Fluminensen seuraväen ja seura halusi Kuninkaan riveihinsä lainasopimuksella kesästä 2016 alkaen. Siirto Brasiliaan kariutui kuitenkin viime metreillä paperiasioihin.

Kuningas siirtyi kaudeksi 2018 Turun FC Interiin. FC Inter saavutti toukokuussa seurahistorian toisen Suomen Cupin mestaruuden, kun se voitti Helsingin Jalkapalloklubin Helsingissä pelatussa finaaliottelussa lukemin 0-1. Kuningas teki voittomaalin 82. minuutilla tultuaan hetkeä aiemmin vaihdosta kentälle.

Kaudella 2019 Kuningas ja FC Inter saavutti Veikkausliigassa SM-hopeaa. Mestaruuskamppailu ratkesi vasta kauden viimeisessä ottelussa Kuopion Palloseuraa vastaan. KuPS oli Veritas Stadionilla pelatussa ottelussa parempi lopputuloksella 0-2 (0-0).

Kuningas teki ensiesiintymisensä alle 18-vuotiaiden maajoukkueessa Baltic Cupissa kesäkuussa 2015, tullen vaihdosta Kaan Kairisen tilalle 78. minuutilla. Maajoukkuedebyytin jälkeen Kuningas on ollut vakiokasvo nuorten maajoukkueissa. Kuningas valittiin vuonna 2017 EM-karsinnat aloittaneeseen U21-maajoukkueeseen.

Saavutukset
-----------

**Seurajoukkuetasolla**

* Liigacup-mestaruus: 2016
* Suomen Cup -mestaruus: 2018
* Suomen mestaruushopea: 2019

**Henkilökohtaiset**

* FC Lahti: Vuoden tulokas (2015)

Lähteet
-------

1. ↑  Mikko Kuningas soccerway.com-sivustolla
2. 1 2  U18 (1997) maajoukkue (Arkistoitu – Internet Archive)
3. 1 2  Mikko Kuningas Transfermarkt-sivustolla (englanniksi)
4. ↑  Tiira, Jaakko: Veikkausliigakausi päättyi viikko sitten, mutta siirtomarkkinat käyvät jo nyt kuumina *faneille.com*.  4.11.2017. Viitattu 4.11.2017.
5. ↑  Mikko Kuningas nousee jalkapallon liigajoukkue FC Lahteen *LuumaenLehti.fi*.  14.1.2015.  Arkistoitu 11.5.2015. Viitattu 19.7.2015.
6. 1 2  MyPan sekasorto auttoi FC Lahtea saamaan Mikko Kuninkaan *ESaimaa.fi*.  8.1.2015.  Arkistoitu 5.8.2015. Viitattu 19.7.2015.
7. ↑  ​Kuningas FC Lahden sankarina - "Olimme parempia" *Veikkausliiga.com*.  19.7.2015. Viitattu 19.7.2015.
8. 1 2  ​Mikko Kuningas – Luumäen kuningas *www.fclahti.fi*.  Arkistoitu 3.3.2018. Viitattu 2.3.2018.
9. ↑  Mikko Kuningas Fluminensen mukaan *www.fclahti.fi*. Viitattu 2.3.2018.
10. ↑  FC Inter voitti miesten Suomen Cupin *www.palloliitto.fi*.  12.5.2018.  Arkistoitu 1.8.2020. Viitattu 20.6.2018.
11. ↑  U18: Suomi avasi Baltic-cupin tasapelillä *Palloliitto.fi*.  15.6.2015.  Arkistoitu 18.6.2015. Viitattu 19.7.2015.
12. ↑  FCLahtiTV: Haastattelussa Mikko Kuningas ja Santeri Hostikka *www.fclahti.fi*. Viitattu 2.3.2018.

Aiheesta muualla
----------------

* Kuvia tai muita tiedostoja aiheesta **Mikko Kuningas** Wikimedia Commonsissa